open-index/open-wikipedia-markdown huggingface dataset:
Al-Amiriyah

**Al-Amiriyah** (arabisk العامري, *al-ʻāmiriyyah*) eller **Amiriyah Fallujah**, òg skrive Ameriyah, Amiriyyah, Ameriya, Amiriyat, Ameriyat, er ein by i Fallujah-distriktet i Al Anbar guvernement, kring 30&nbsp;km sør for byen Fallujah i Irak. Innbyggjarane i Ameriyah høyrer hovudsakleg til Albu Issa-stamma som er ein del av Dulaim-stamma. 

Byen fekk namnet Amiriyah Fallujah etter okkupasjonen i Irak på grunn av dei mange innbyggjarane som vart forflytta her frå byen Fallujah, i alt 17&nbsp;000 folk. 

Fram mot Golfkrigen i 1990, vart fleire vestlege gislar haldne her som menneskelege skjold ved ein mistenkt ammunisjonsfabrikk i området frå september 1990 til dei vart sleppte fri 6. desember 1990. Dette inkluderte mannskap frå British Airways, britar, japanarar og franskmenn. Berre britane vart haldne fram til desember, medan franskmennene og japanarane vart sleppte fri i oktober og november 1990. 

Under den amerikanske krigen i Irak var byen åstad for kampar, i tillegg til bilbomber med klorin. Mot slutten av 2007 tok politiet i Anbar over kontrollen i byen. 

I 2016, under kringsetjinga av Fallujah, var det intense kampar i området mellom den irakiske hæren og militante frå IS. Det vart òg rapportert om fleire sjølvmordsbomber av IS.

## Kjelder

**Denne artikkelen bygger på «[[:en:Al-Amiriyah|Al-Amiriyah]]» frå ,  den 4. januar 2020.* 
*** oppgav desse kjeldene:*
Husaibah Al Sharqiah

**Husaibah Al Sharqiah** (حصيبة الشرقية) er ein by i Al Anbar guvernement i Irak, aust for Ramadi.
Husaybah

**Husaybah** (arabisk حصيبة) er ein by i Eufrat i Al-Qa'im-distriktet i Al Anbar guvernement i Irak, nær grenseovergangen Al-Qa'im til Syria.
Kabisa

**Kabisa** eller **Kubaysah** (arabisk كبيسة) er ein by i Irak i Hīt-distriktet i Al-Anbar guvernement.  

Den 4. oktober 2014 vart han erobra av styrkar frå Den islamske staten. Den 25. mars 2016 vart han atterobra av irakiske tryggingsstyrkar.

## Kjelder

**Denne artikkelen bygger på «[[:en:Kabisa|Kabisa]]» frå ,  den 4. januar 2020.* 
*** oppgav desse kjeldene:*
Rawa i Irak

**Rawa** (arabisk راوة) eller **Rawah** er ein by i Irak ved Eufrat. Han ligg på nordbreidda av elva, kring 20 km oppfor den mykje større byen Anah. 

I 2014 vart det rapportert at Den islamske staten kontrollerte byen.

## Kjelder

**Denne artikkelen bygger på «[[:en:Rawa, Iraq|Rawa, Iraq]]» frå ,  den 4. januar 2020.* 
*** oppgav desse kjeldene:*
Rumana i Irak

**Rumana** (arabisk ناحية الرمانة) er ein by på nordbreidda av Eufrat vest i Al Anbar guvernement i Irak, nær grensa til Syria. Namnet tyder granateple på arabisk. 

Han har eit folketal på 8&nbsp;900&nbsp;innbyggjarar, alle av dei sunnimuslimske arabarar. Det går ei betongbru mellom Rumana og Qaim og Al Ubaidi på andre sida av Eufrat.

Rumana fall til [IS] den 16. juni 2014.

==Kjelder==


*''Denne artikkelen bygger på «[:en:Rumana subdistrict|Rumana subdistrict» frå ,  den 4. januar 2020.* 
*** oppgav desse kjeldene:''
Ar Rutbah

**Ar-Rutbah** (arabisk الرطبة), òg kalla **Rutba**, **Rutbah**, **Rutbah Wells** eller **Ar-Rutba**) er ein by i Irak vest i Al Anbar guvernement, heilt busett av sunnimuslimar. Innbyggjartalet er kring 22&nbsp;000. Han ligg strategisk til langs vegen mellom Amman og Bagdad, og nær Mosul–Haifa-oljerøyrleidninga. Staden vert rekna som ein «våt stad» og har ein årsnedbør på 114,3&nbsp;mm. Han er blitt skildra som den «den mest isolerte byen av ein viss storleik i Irak».

Ar-Rutbah voks fram som stoppestad for flygingane til Imperial Airways tidleg på 1900-talet og som vasstopp for Nairn Transport Company. I desember 1934 styrta det nederlandske flyet «Uiver» 16 km sør for Ar-Rutbah og alle ombord mista livet. Under den engelsk-irakiske krigen i 1941 var Ar-Rutbah åstad for eit slag mellom britiske styrkar og Den arabiske legionen og styrkar lojale til Rashid Ali al-Gaylani.

## Kjelder

**Denne artikkelen bygger på «[[:en:Ar Rutbah|Ar Rutbah]]» frå ,  den 4. januar 2020.* 
*** oppgav desse kjeldene:*

## Bakgrunnsstoff
Anah

**Anah** eller **Ana** (arabisk عانة), *ʾĀna*), formelt òg kalla **Anna**, er ein by i Irak ved Eufrat, kring halvvegs mellom Alexandrettabukta og Persiabukta. Anah ligg frå vest til aust langs høgrebreidda av ein sving i elva, før ho svingar sørover mot Hit.

## Kjelder

**Denne artikkelen bygger på «[[:en:Anah|Anah]]» frå ,  den 4. januar 2020.*  
* 
* 
 

## Bakgrunnsstoff
Anbar

**Anbar** (arabisk الأنبار) var ein by i Irak langs austbreidda av Eufrat, like sør for Nahr 'Isa, eller Sakhlawieh-kanalen, den nordlegaste av kanalane mellom elva og Tigris.

I dag er bye heilt fråflytta og består berre av ruinar.

## Kjelder

**Denne artikkelen bygger på «[[:en:Anbar|Anbar]]» frå ,  den 4. januar 2020.* 
*** oppgav desse kjeldene:* 
*
Bakara

**Bakara** (òg: *Bakarah, al-Bakara*) er ein landsby i Irak i Al Anbar guvernement nord for byen Fallujah, mellom landsbyane Shiha og Albu Sudayrah i vest og Sajar i søraust.

I 2016, under kringsetjinga av Fallujah og det påfølgjande slaget, var det intense kampar i området mellom den irakiske hæren og IS-militante. Den 28. mai atterobra irakiske styrkar Bakara.

## Kjelder

**Denne artikkelen bygger på «[[:en:Bakara|Bakara]]» frå ,  den 4. januar 2020.* 
*** oppgav desse kjeldene:*
Barwanah

**Barwanah** (arabisk بروانة) er ein by i Al-Anbar guvernement i Irak. Byen vart erobra av IS i desember 2013 og atterobra av styrkar knytte til dei irakiske styresmaktene i september 2014.

## Kjelder

**Denne artikkelen bygger på «[[:en:Barwanah|Barwanah]]» frå ,  den 4. januar 2020.* 
*** oppgav desse kjeldene:*
Al-Karmah

**Al-Karmah**, stundom skrive **Karma**, **Karmah** eller **Garma** (arabisk **الكرمة**), er ein by sentralt i Irak, 16&nbsp;km nordaust for Fallujah i  Al Anbar guvernement.

Det var mange åtak mot dei amerikanske styrkane her under den amerikanske okkupasjonen av Irak på 2000-talet. I 2014 tok IS kontroll over byen. Han vart atterobra den 23. mai 2016.

## Kjelder

**Denne artikkelen bygger på «[[:en:Al-Karmah|Al-Karmah]]» frå ,  den 4. januar 2020.* 
*** oppgav desse kjeldene:*
Al-Khalidiya i Irak

**Al-Khaldiya** (arabisk الخالدية), òg *Al-Khalidiya, Khalidiya, Khalediya*) er ein by i Al Anbar guvernement, sentralt i Irak ved sørbreidda av elva Eufrat. Han vart skipa i 1969 som ein busetnad for assyriske, kristne familiar som vart forflytta etter at RAF Habbaniya vart lagt nedd. I dag er han hovudsakleg busett av sunni-arabarar. Nord for Al-Khaldiya, på nordbreidda av Eufrat, ligg halvøya Khalidiyaøya.

## Kjelder

**Denne artikkelen bygger på «[[:en:Al-Khalidiya, Iraq|Al-Khalidiya, Iraq]]» frå ,  den 4. januar 2020.* 
*** oppgav desse kjeldene:*
Khalidiyaøya

**Khalidiyaøya** (arabisk جزيرة الخالدية *Jazīrat al-Khāldiyat, Jazirah al-Khaldiyah, Jazeera Khaldiya, Jazirah al-Khalidiyah*) er ei elvehalvøy og busetnad i Al Anbar guvernement, sentralt i Irak.

Halvøya ligg i ein sving på nordbreidda av elva Eufrat. Ho ligg nordvest for Habbaniyah, vest for landsbyane Malahameh og Malahma, aust for Albu Bali og nordaust for byen Khalidiya, som ho er kalla opp etter. 

## Kjelder

**Denne artikkelen bygger på «[[:en:Khalidiyaøya|Khalidiyaøya]]» frå ,  den 4. januar 2020.* 
*** oppgav desse kjeldene:*
Khan al-Bagdadi

**Khan al-Bagdadi** (arabisk خان البغدادي, *Ḫān al-Baġdādī*) eller **al-Bagdadi** er ein by i Irak i Eufrat i Al Anbar guvernement (Hīt-distriktet).

Det er den landsbyen som ligg nærmast den amerikanske Al Asad flybase (tidlegare Qadisiyah flybase då han vart driven av det irakiske luftforsvaret). Staden var åstad for eit stort slag med Den islamske staten, IS, i februar 2015. IS erobra det meste av byen 14. februar 2015. Den 6. mars 2015 klarte irakiske styrkar å atterobre byen frå IS.

## Kjelder

**Denne artikkelen bygger på «[[:en:Khan al-Bagdadi|Khan al-Bagdadi]]» frå ,  den 4. januar 2020.* 
*** oppgav desse kjeldene:*
Saqlawiyah

**As Saqlāwīyah** (arabisk الصقلاوية) er ein by i Al Anbar guvernement, sentralt i Irak. Han ligg kring 8 km nordvest for byen Fallujah.

Saqlawiyah er ein landleg by mellom Habbaniyah og Fallujah som ligg langs ein stor motorveg. Byen er kalla opp etter ein arabisk hest i Saqlawiyah-delen av Shammar Zawba-klanen. På grunn av kanalnettverket som går gjennom området er jordbruk viktig for innbyggjarane. 

## Gallery

Fil:USMC-01161.jpg|As Saqlāwīyah i 2005
Fil:Şaqlāwīyah Housing. - panoramio.jpg|Hus i utkanten av As Saqlāwīyah


## Kjelder

**Denne artikkelen bygger på «[[:en:Saqlawiyah|Saqlawiyah]]» frå ,  den 4. januar 2020.* 
*** oppgav desse kjeldene:*
Tarbil

**Trebil** eller **Tarbil** er ein landsby i Al Anbar guvernement i Irak ved grensa til Jordan. Karameh grenseovergang nær Trebil er den viktigaste grenseovergangen mellom Irak og Jordan. 

## Kjelder

**Denne artikkelen bygger på «[[:en:Tarbil|Tarbil]]» frå ,  den 4. januar 2020.* 
*** oppgav desse kjeldene:* 
*Jon Elmer, "On Iraq–Jordan Border, Various Roles Play Out in Desert" , *New Standard News*, 2005-07-13.
Falahat

**Falahat** (òg *Fallahat*, *al-Fallahat*, *Mintaqat al Falahat*) er ein landsby i Irak, som ligg i Al Anbar guvernement vest for byen Fallujah, sør for elva Eufrat. Byen Habbaniyah ligg nordvest for landsbyen.

I 2016, under kringsetjinga av Fallujah og det påfølgjande slaget, var det intense kampar i området mellom den irakiske hæren og militante frå IS. Den 11. mai bomba fly frå koalisjonen området og åtte militante omkom. 

## Kjelder

**Denne artikkelen bygger på «[[:en:Falahat|Falahat]]» frå ,  den 4. januar 2020.* 
*** oppgav desse kjeldene:*
Fallujah

**Fallujah** (arabisk الفلوجة) er ein by i provinsen Al Anbar i Irak, kring 69&nbsp;km vest for Bagdad ved Eufrat. Historia til busetnaden går attende til babylonsk tid. Viktige jødiske akademi låg her i mange hundreår. 

Byen voks fram frå ein liten by i 1947 til eit folketal på kring 275&nbsp;000 innbyggjarar i 2011. I Irak vert byen kalla moskébyen på grunn av dei over 200 moskeane som finst i byen og dei kringliggjande landsbyane. 

I januar 2014 vart byen erobra av Den islamske staten og mange innbyggjarar mista livet. Den 23. mai 2016 annonserte irakiske styrkar at dei prøve å ta Falluja attende. Den 26. juni 2016 vart byen frigjord av den irakiske hæren.

## Kjelder

**Denne artikkelen bygger på «[[:en:Fallujah|Fallujah]]» frå ,  den 4. januar 2020.* 
*** oppgav desse kjeldene:*

## Bakgrunnsstoff
Malahameh

**Malahameh** er ein landsby i Irak, som ligg i Al Anbar guvernement nordvest for byen Fallujah, nord for Habbaniyah og elva Eufrat, og nordvest for Albu Shejel. Vest for Malahameh ligg Khalidiya.

Han må ikkje forvekslast med Malahma, som ligg sør for Malahameh.

## Kjelder

**Denne artikkelen bygger på «[[:en:Malahameh|Malahameh]]» frå ,  den 4. januar 2020.* 
*** oppgav desse kjeldene:*
Ole Martin Kolskogen

**Ole Martin «Olis» Lekven Kolskogen** () er ein norsk fotballspelar som spelar som midtstoppar for den danske 1. divisjonsklubben AC Horsens.
## Karriere
Kolskogen har tidlegare spela for Os Turn i lågare divisjonar. Medan han spelte for Os Turn, fekk han sine første landskampar for G16-landslaget til Noreg.
Kolskogen skreiv under for Åsane i 2018. Han debuterte i 1. divisjon medan han spelte med kallenamnet «Olis» på drakt­ryggen. Åsane rykte ned til 2. divisjon, men rykte opp att til 1. divisjon etter 2019-sesongen, delvis takka vere solid forsvarsspel frå Kolskogen. I tida si i Åsane fekk han fleire landskampar for U18- og U19-landslaga til Noreg, og vart òg teken ut til U21-landslaget.
Kolskogen skreiv under for SK Brann seint i 2019.

Den 8. juli 2024 stadfesta den danske 1. divisjonsklubben AC Horsens at Kolskogen hadde signert for klubben.

## Kjelder

## Bakgrunnsstoff
* «Ole Martin Lekven Kolskogen», profil på NFFs heimeside. (Landslagsstatistikk)
* «Ole Martin Lekven Kolskogen», profil på Transfermarkt.com
Mukaradeeb

**Mukaradeeb** (arabisk مقر الديب) er ein liten landsby i Irak nær grensa til Syria. 

## Bakgrunnsstoff
* http://www.guardian.co.uk/international/story/0,,1223563,00.html
Zaghareed

**Zaghareed** (òg skrive *Zigareid, Zagharid, al-Zagharid*) er ein landsby i Irak, som ligg i Al Anbar guvernement nord for byen Fallujah, mellom Saqlawiyah og landsbyane Shiha og Albu Sudayra. 

I 2016 var det intense kampar i området under kringsetjinga av Fallujah mellom den irakiske hæren og militante frå IS.

## Kjelder

**Denne artikkelen bygger på «[[:en:Zaghareed|Zaghareed]]» frå ,  den 5. januar 2020.* 
*** oppgav desse kjeldene:*
Armota

**Armota** (gammalsyrisk ܐܪܡܥܘܛܐ, kurdisk *Harmota*) er ein assyrisk landsby utafor byen Koy Sinjaq i guvernementet Arbil i Irak. Han ligg ein to timars køyretur frå Sulaimaniyah.

Det ligg eit assyrisk kloster frå 300-talet på ein ås oppfor Armota. Klosteret er blitt øydelagd og bygt opp att mange gongerr, sist gongen i 1988 då soldatane til Saddam Hussein brukte dynamitt til å sprengje det. 

## Kjelder

**Denne artikkelen bygger på «[[:en:Armota|Armota]]» frå ,  den 5. januar 2020.*
Az Zibar

**Az Zibar** er ein liten by ved Kabirelva i fjella i Erbil guvernement, nordaust i Irak. Shanidahgrotta ligg 15 km mot søraust.

## Kjelder

**Denne artikkelen bygger på «[[:en:Az Zibar|Az Zibar]]» frå ,  den 5. januar 2020.* 
*** oppgav desse kjeldene:*
Galala

**Galala** (sorani *گەڵاڵە*) er ein liten by nordaust i Irak, kring 9&nbsp;km vest for Choman.

## Kjelder

**Denne artikkelen bygger på «[[:en:Galala|Galala]]» frå ,  den 5. januar 2020.*
Haji Homaran

**Haji Homaran** (kurdisk حاجی ئۆمەران, *Hacî Omeran*, arabisk حاجي عمران) er ein by i Arbil guvernement i Irak, nær den iransk-irakiske grensa. Han ligg 180 kilometer nordaust for Arbil og 20 kilometer aust for Choman.

## Kjelder

**Denne artikkelen bygger på «[[:en:Haji Homaran|Haji Homaran]]» frå ,  den 5. januar 2020.*
Banimaran

**Banimaran**, òg skrive *Bani Maran* eller *BanyMaran* (kurdisk بانى ماران eller بانيماران) er ein kurdisk landsby som ligg vest for Koya og aust for Arbil i Nord-Irak i Kurdistan. 


Fil:Banimaran.jpg
Fil:Banimaran_2011.jpg


## Kjelder

**Denne artikkelen bygger på «[[:en:Banimaran|Banimaran]]» frå ,  den 5. januar 2020.* 
*** oppgav desse kjeldene:* 
*http://www.getamap.net/maps/iraq/arbil/_banimaran/
*http://www.gazetteering.com/asia/iraq/muhafazat-arbil/446583-bani-maran.html
Banoka

**Banoka** (kurdisk بەنۆکە) er ein landsby i Irakisk Kurdistan i Arbil guvernement nær Khalifan. Han ligg 55 kilometer nordaust for Arbil.

## Galleri


Banoka Village (2).jpg
Banoka Village (3).jpg
Banoka Village (6).jpg
Banoka Village (5).jpg
Banoka Village (4).jpg
Banoka Village (7).jpg


## Kjelder

**Denne artikkelen bygger på «[[:en:Banoka|Banoka]]» frå ,  den 5. januar 2020.* 
*** oppgav desse kjeldene:*
Barzan

**Barzan** (kurdisk بارزان) er ein landsby langs Store Zab i Erbil guvernement i Irak. 

## Klima
Barzan har eit varmt sommarleg middelhavsklima (*Csa*) med varme, tørre somrar, og kjølege, regnfulle vintrar. Han er ein av dei våtaste byane i Irak. Vinternettene har ofte frost og stundom er det snø. 

## Kjelder

**Denne artikkelen bygger på «[[:en:Barzan|Barzan]]» frå ,  den 5. januar 2020.* 
*** oppgav desse kjeldene:*
Basrma

**Basrma** er ein by og eit underdistrikt i distriktet Shaqlawa i Hawler i Irak. Underdistrriktet vart skipa av ein tvangslytta Sadam-hær i 1989. 

## Kjelder

**Denne artikkelen bygger på «[[:en:Basrma|Basrma]]» frå ,  den 5. januar 2020.*
Hawdian

**Hawdian** (arabisk هاوديان) er ein landsby nordaust i Erbil guvernement. Han har kring 200 innbyggjarar, som er ei blanding av assyrarar og kurdarar.

## Kjelder

**Denne artikkelen bygger på «[[:en:Hawdian|Hawdian]]» frå ,  den 5. januar 2020.* 
*** oppgav desse kjeldene:*
Harir i Irak

**Harir** er ein by og eit underdistrikt i distriktet Shaqlawa i Erbil guvernement i Irakisk Kurdistan. Harir vart grunnlagd av tvangsflytta assyriske familiar frå Nochiya-regionen som flykta under det assyriske folkemordet kring 1915. 

## Kjelder

**Denne artikkelen bygger på «[[:en:Harir, Iraq|Harir, Iraq]]» frå ,  den 5. januar 2020.*
Kasnazan

**Kasnazan** (sorani *کەسنەزان*) er ein by vest i Erbil guvernement i Irakisk Kurdistan. Folketalet i 2012 var nesten 12&nbsp;000 innbyggjarar. 15 % prosent av kasnazans befolkning er syriske flyktninger fra Syrisk Kurdistan  

## Kjelder

**Denne artikkelen bygger på «[[:en:Kasnazan|Kasnazan]]» frå ,  den 5. januar 2020.*
Rawandiz

**Rawandiz** (kurdisk ڕەواندز, *Rewandiz*; arabisk رواندوز), òg skrive **Rawanduz**, **Rowanduz** eller **Rwandz**, er ein by i Irakisk Kurdistan i Erbil guvernement i Irak, nær grensene til Iran og Tyrkia. Han ligg 10 km aust for Bekhalfossen. Rawandiz var hovudstad i det historiske Soran emirat. Dei fleste innbyggjarane er kurdarar. Tidlegare var Rawanduz eit kurdisk motstandssenter mot dei irakiske styresmaktene.  Government.

## Klima
Som det meste av Irakisk Kurdistan har Rawanduz eit heitt, sommarleg middelhavsklima (*Csa*) med særs varme, tørre somrar og kjølige, våte vintrar. Om vinteren er det ofte frost om natta. Det er stundom òg snø om vinteren. 

## Kjelder

**Denne artikkelen bygger på «[[:en:Rawandiz|Rawandiz]]» frå ,  den 5. januar 2020.* 
*** oppgav desse kjeldene:*
Segrdkan

**Segrdkan** (kurdisk سێگردکان ) er ein by i Arbil guvernement i Irak. Han ligg 75 km søraust for byen Erbil og 60 km sørvest for byen Koy Sinjaq.

## Kjelder

**Denne artikkelen bygger på «[[:en:Segrdkan|Segrdkan]]» frå ,  den 5. januar 2020.* 
*** oppgav desse kjeldene:*
Shaqlawa

**Shaqlawa** (kurdisk *Şeqlawe*, شەقڵاوە, arabisk شقلاوة) er ein historisk by i Erbil guvernement i Irakisk Kurdistan i Irak. Shaqlawa har kring 25&nbsp;000 innbyggjarar og ligg 51&nbsp;km nordaust for Erbil, ved foten av fjellet Safeen. Byen ligg mellom fjella Safeen og Sork, litt meir enn tusen meter over havet. Byen er hovudsakleg busett av kurdarar, med ein assyrisk minoritet. Shaqlawa har mange fossar og eit frodig landskap.

## Klima
Shaqlawa har eit middelhavsklima (*Csa*) med særs varme somrar og relativt kalde, våte vintrar. Temperaturane er ofte under null på vinteren. Det er heller ikkje uvanleg med snø. Sidan temperaturen her er noko lågare om sommaren enn mange andre stader i Irak, kjem det ofte tusenvis av turistar her frå dei varmare stadane i landet.

## Kjelder

**Denne artikkelen bygger på «[[:en:Shaqlawa|Shaqlawa]]» frå ,  den 5. januar 2020.* 
*** oppgav desse kjeldene:*

## Bakgrunnsstoff
Choman

**Choman** (kurdisk * چۆمان, Çoman *, arabisk جومان) er ein by i Arbil guvernement i Kurdistan-regionen i Irak. 

Han er distriktshovudstad i Choman-distriktet. Byen ligg 160 km nordaust for byen Erbil.

## Kjelder

**Denne artikkelen bygger på «[[:en:Choman (city)|Choman (city)]]» frå ,  den 5. januar 2020.*
Darbandokeh

**Darbandokeh** (gammalsyrisk ܕܪܒܢܕܘܟܐ *Darbandōḵa*) er rein assyrisk landsby i underdistriktet Harir og i distriktet Shaqlawa. Han var tidlegare busett av både kurdarar og assyrarar. Assyrarane i Darbandokeh kom like etter det assyriske folkemordet som fann stad i Det osmanske riket. Dei kom frå Shamezdin-regionen, i Hakkari i Tyrkia. På grunn av tvangsflytting seint på 1900-talet er det i dag ingen assyrarar att i landsbyen.  Mange av dei har emigrert til Australia, USA, Sverige og Canada.

## Kjelder

**Denne artikkelen bygger på «[[:en:Darbandokeh|Darbandokeh]]» frå ,  den 5. januar 2020.*
Kelashin

**Kelashin** (òg skrive: **Kelishin**, **Kel-a-Shin**, **Kel-a Shin**, som tyder «heilag, blå stein» på kurdisk) er ein fjellandsby nord i Irak, nær Kelashinpasset (2981 moh) mot Iran, kring 80&nbsp;km sørvest for Urmiasjøen.

Kelashin-stelen som står her syner ein viktig tekst på både urartisk og akkadisk frå kring 800 fvt.

## Kjelder

**Denne artikkelen bygger på «[[:en:Kelashin|Kelashin]]» frå ,  den 5. januar 2020.*
Khalifan i Erbil

**Khalifan** (kurdisk خەلیفان) er ein by i Arbil guvernement i Irak, nær Soran. Han ligg 80 kilometer nordaust for Arbil. Dei fleste innbyggjarane er kurdarar.

Byen er omgjeven av 63 landsbyar og ligg i eit fjellområde med noko jordbruksland. Området er kjent for Gali Ali Bag-fossane og fjellet Korek. 

## Kjelder

**Denne artikkelen bygger på «[[:en:Khalifan, Erbil|Khalifan, Erbil]]» frå ,  den 5. januar 2020.*
Koy Sanjaq

**Koy Sanjaq** (sorani *کۆیە*, nordkurdisk *Koye*, òg kjend som *Koya*; arabisk كوي سنجق) er ein by i Erbil guvernement i Irakisk Kurdistan, nær grensa til Iran.

Wallace Lyon reiste gjennom byen i 1923 og samanlikna staden med Sulaymaniyah. Han skreiv at staden var eit tobakkssenter.

Folketalet er mellom 50&nbsp;000 og 100&nbsp;000.

## Kjelder

**Denne artikkelen bygger på «[[:en:Koy Sanjaq|Koy Sanjaq]]» frå ,  den 5. januar 2020.* 
*** oppgav desse kjeldene:*

## Bakgrunnsstoff
*  Koya Universitet
Soran i Irak

**Soran** (kurdisk سۆران) eller **Diana** er ein by i Erbil guvernement, og senter i Soran-distriktet. Byen har vokse raskt frå ei liten assyrisk landsby i 1990-åra til eit stort kurdisk senter med kring 125&nbsp;000 innbyggjarar, der kring 64&nbsp;% er flyktningar som har kome attende til Irak i 2000-åra. Diana er ein av dei største byane i Irakisk Kurdistan, og er venta å vokse med ytterlegare 50&nbsp;000 innbyggjarar dei neste tiåra.

## Klima
Soran har eit heitt, sommarleg middelhavsklima (*Csa*) med særs varme, tørre somrar, og ein kjøleg til kald, fuktig vinter. 

## Kjelder

**Denne artikkelen bygger på «[[:en:Soran, Iraq|Soran, Iraq]]» frå ,  den 5. januar 2020.* 
*** oppgav desse kjeldene:*
Al-Mahawil

**Al-Mahawil** ((arabisk المحاويل, òg skrive **Mahawil**, **Al Maḩāwīl**, **Qaḑā’ al Maḩāwīl** og **Khān al Mahawīl**) er ein av særs få sunniarabiske byar i det sørlege Irak i Babil guvernement. Før invasjonen av Irak utgjorde sunnimuslimar dei fleste av innbyggjarar. I dag er dei ein minkande minoritet på grunn av mange sjiamuslimar som flyttar inn frå den kringliggjande landsbygda. 

## Kjelder

**Denne artikkelen bygger på «[[:en:Al-Mahawil|Al-Mahawil]]» frå ,  den 5. januar 2020.* 
*** oppgav desse kjeldene:* 
*
Fjord kommune

**Fjord** er ein kommune i Møre og Romsdal fylke, som var oppretta 1. januar 2020. Kommunen er ei samanslåing av kommunane Norddal og Stordal på Sunnmøre.

Ved kommunestyre- og fylkestingsvalget i 2019 vart det for første gong vald representantar til kommunestyret i Fjord kommune. Eva Hove frå Arbeidarpartiet vart utnemnd til ordførar, medan Viktor Valldal frå Høgre vart varaordførar.

## Kjelder


## Bakgrunnsstoff
* Offisiell nettstad
Bjørnafjorden kommune

**Bjørnafjorden kommune** er ein kommune i Vestland fylke som vart skipa den 1. januar 2020, då dei tidlegare kommunane Os og Fusa slo seg saman. Bjørnafjorden grensar til Bergen og Samnanger i nord, Kvam i aust, Kvinnherad og Tysnes i sør og Austevoll i vest. 

Personar som kjem frå Bjørnafjorden kommune, blir kalla for bjørnafjordingar.

## Geografi
Kommunen ligg nord for hovudarmen av Bjørnafjorden. Fusafjorden, som etter kvart deler seg i Eikelandsfjorden, Ådlandsfjorden og Samnangerfjorden, deler kommunen i ein austleg og ein vestleg del.

Bjørnafjorden kommune har ei kystline på 355,3 km.

Det høgste fjellet i kommunen er Tveitakvitingen på grensa til Samnanger og Kvam, som strekkjer seg 1299 meter over havet. Skogseidvatnet aust i kommunen er den største innsjøen i areal.

## Kjelder

## Bakgrunnsstoff

*
Systematisk namn

**Systematiske namn** er vitskaplege namn som på systematisk vis blir gitt til unike ting eller gjenstandar (f.eks. organismar, kjemiske stoff), med det formål å ordne desse i forhold til kvarandre i ei større samling. **Halvsystematiske namn** er namn som består av både ein systematisk del og ein ikkje-systematisk del. Systematiske namn er ofte del av ein nomenklatur.

Det å lage systematiske namn kan gjerast nokså enkelt ved å tilordna tal eller forstavingar til objekta (som i nummerering). Meir kompleks namnsetting kan innebere å innlemme informasjon om heile strukturen til objektet, i namnet.

Det har blitt laga systematiske namn for m.a. grunnstoff (IUPAC), kjemiske stoff (IUPAC), organismar (binær nomenklatur), astronomiske objekt (Den internasjonale astronomiske unionen), gen (HGNC), protein, mineral (International Mineralogical Association), og monoklonale antistoff.

## Kjemi
Systematiske kjemiske namn inneheld informasjon om strukturen, og kan seie noko om eigenskapane, til eit kjemisk stoff. Den internasjonale unionen for rein og bruksretta kjemi, IUPAC, definerer systematiske namn i boka *[[Compendium of Chemical Terminology]]* som «namn som i sin heilskap består av særlege eller utvalde stavingar, med eller utan numeriske forstavingar (f.eks. pentan, oksazol).»

Eksempel på *systematiske namn* er dihydrogenoksid (vatn), 2-hydroksypropansyre (mjølkesyre) og metansyre (maursyre).

Eksempel på *halvsystematiske namn* er benzamid (benzenkarboksamid), benzoylklorid (benzenkarbonylklorid) og 2-nitrobenzaldehyd (2-nitrobenzenkarbaldehyd).

## Sjå òg
* Deskriptor i kjemi
* Namnekonvensjon
* Unik identifikator

## Kjelder

**Denne artikkelen bygger på «[[:en:Systematic name|Systematic name]]» frå ,  den 6. januar 2020.*
Jori

**Jori** (lokal uttale *jore*) er ei elv i Lesja kommune i Innlandet fylke. Ho startar i Lesjøtelet på Dovrefjell, og renn fyrst nedover Skamsdalen. Der Skamsdalen møter hovuddalføret Dalsida, renn ho saman med utlaupet frå Dyratjønn, fortset så nedover dalen, og renn saman med Grøna, før ho munnar ut i Gudbrandsdalslågen vest for Dombås. Frå samlaupet med Grøna til ho når Lågen, markerer elva grensa mellom Lesja og Dovre kommunar.
Bakkeveronika

**Bakkeveronika** (*Veronica arvensis*) er ein eittårig plante i veronikaslekta.

Bakkeveronika er ein heimleg art som trivst på tørrbakkar, gjerne på baserik grunn.

## Kjelder
Gaupefaret i Oslo

**Gaupefaret** (1–23, 2–22) er ein veg på Holmen i bydel Vestre Aker i Oslo. Han går frå Stasjonsvegen til Bjørnvegen, parallelt med Styggedalsbekken på vestsida. Namnet vart vedteke i 1952. Vegen har blokkbusetnad frå 1950-åra. Blokkbusetnaden er rekna som verneverdig, saman med tilsvarande blokkbusetnad i Vassfaret på austsida av Styggedalsbekken

## Referansar


## Kjelder

* 

**Denne artikkelen byggjer på «[[:nb:Gaupefaret (Oslo)|Gaupefaret_(Oslo)]]» frå ,  den 6. jan 2020.*  

## Bakgrunnsstoff

*
Alver kommune

**Alver kommune** er ein kommune i Nordhordaland i Vestland fylke, som vart skipa den 1. januar 2020 då dei tidlegare kommunane Lindås, Meland og Radøy slo seg saman til nye Alver.
Innbyggjartalet i den nye kommunen er 29507 i 3. kvartal av 2021.

Namnet kjem frå gardsnamnet Alver, som har gitt namn til og ligg i bygdelaget Alversund ved Alverstraumen i tidlegare Lindås kommune, og som no ligg sentralt i den samanslåtte kommunen.

Namnet til kommunen "Alver" kan tydast som "alt vér", ein plass med alt ver, mest nedbør.

Ordførar i kommunen er Sara Hamre Sekkingstad (Sp), medan varaordførar er Øyvind Helland Oddekalv (Ap).

= Geografi =
Alver ligg i det geologiske området Bergensfeltet eller Bergensbuene. Kommunen omfattar 843 øyer og holmar.

Det høgaste punktet i kommunen er Sørdalsnuten, på 957 meter over havet. Det lågaste punktet er i Austfjorden, og ligg 677 meter under havet.

## Kjende alverbuarar
*Atle Berge (f. 1986), forfattar (Lindås)

## Kjelder
Sunnfjord kommune

**Sunnfjord kommune** er ein kommune i Vestland fylke som vart skipa den 1. januar 2020 då Førde, Naustdal, Gaular og Jølster kommunar slo seg saman.

Kommunen grensar til Kinn i nord/nordvest og Gloppen i nord, Stryn og Luster i aust, Sogndal i sør, Høyanger og Fjaler i vest/sørvest og Askvoll i vest. 

Personar som kjem frå Sunnfjord kommune blir kalla for sunnfjordingar.

Han har ei flatevidd på rundt 2208 km² og eit folketal på  (est. 2019).

## Folk frå Sunnfjord
*Nikolai Astrup (1880–1928), voks opp i Jølster, kunstmålar (Bremanger)

## Bakgrunnsstoff

* Offisiell nettstad
* Oversikt over kommunale arkiv i Sunnfjord kommune: 
** Førde kommune 1837 - 1964
** Førde kommune 1964-2019
** Gaular kommune 1837-1964
** Gaular kommune 1964-2019 
** Jølster kommune 1837-1964
** Jølster kommune 1964 -2019 
** Vevring kommune 1837-1964
** Naustdal kommune 1896-1964
** Naustdal kommune 1964-2019

## Kjelder
Manglerud Senter

**Manglerud Senter** er eit kjøpesenter i bydel Østensjø i Oslo. I 2011 hadde senteret ei omsetning på 717,8 millionar kroner og er eigt av OBOS Forretningsbygg AS. Senteret vart opna den 26. septemberen 1966, og var då eit av dei største handelssentruma i landet. Senteret gjekk gjennom ei ombygging i 2001. 

Det er totalt 60 leigetakarar på senteret, mellom anna interiør- og motebutikkar, legesenter, tannhelsesenter, fysikalsk institutt, apotek, Vinmonopol, bilverksted og trafikkskole. Senteret ligg sentralt i bydel Østensjø ved Ringvegen, der det er kort veg til buss og T-bane.  Der òg to store daglegvarebutikkar på senteret.

## Kjelder

**Denne artikkelen byggjer på «[[:nb:Manglerud_Senter|Manglerud_Senter]]» frå ,  den 6. jan 2020.*  

## Bibliografi

* Manglerud Senter – heimeside
* Kart - manglerudsenter.no
Jordskjelv i 2020

Jordskjelv som har funne stad i 2020.

## Sjå også
*Liste over store jordskjelv
*Jordskjelv i 2019

## Referansar
Europa Universalis IV

**Europa Universalis IV** (forkorta **EU4**) er eit historisk storstrategispel laga av Paradox Interactive, utgjeve 13. august 2013.

*Europa Universalis IV* er oppfølgjaren til Europa Universalis III. Spelet lar ein spele frå seinmellomalderen og fram til byrjinga av 1800-talet. Ein kan spele som nasjonar over heile verda, frå Japan til Europa og Amerika.

## Sjølve spelet
Spelet startar 11. november 1444 og sluttar 2. januar 1821, og ein kan velje å starte mellom desse datoane. Spelet skjer i samtid og nyttar pausar og fleire fartsnivå. Spelaren spelar på eit interaktivt kart delt opp i provinsar og sjøsoner. Eit land består av provinsar som gir både positive og negative bonusar.

Korleis ein bygger opp eit imperium varierer, til dømes gjennom å erobre andre land, kolonisere, handel og så vidare. Ved bruk av diplomati kan ein sikre ein allianse med ein nabo og dimed stoppe eit anna rike frå å gå til angrep, bruke spionar til å oppfordre til opprør i andre land og anna.

Når tida går framover får ein hendingar (såkalla «events») der spelaren kan gjere eit av fleire val. Hendingane kan få gode eller dårlege følgjer.

## Innhald

* Nytt «Monarch Power»-system.
* Dynamiske årstider som forandrar seg med året.
* Nytt og oppdatert handelssystem.
* Djupare diplomati mellom nasjonar og fleire moglegheiter.
* Eit tre-dimensjonalt topografisk kart.

## Mottaking
Europa Universalis IV fekk generelt gode kritikkar, med ein poengsum på 87 av 100 frå Metacritic og ein poengsum på 91 av 100 frå PC Gamer. Gaming Nexus gav spelet 9 av 10 poeng og  gamer.no gav spelet 9 av 10. Kritikarane roste spesielt forbetringane i grafikken samanlikna med tidlegare utgåver av spelet.

### Sal
Per 2012 hadde Europa Universalis IV selt meir enn 300 000 eksemplar. Innan juni 2016 hadde Europa Universalis IV selt ein million eksemplar på Steam.

## Utviklinga av spelet
Diskusjon om ein oppfølgar til Europa Universalis III starta rett etter utvidinga Divine Wind blei utgjeve. Utviklinga av spelet starta seint i 2011 og blei annonsert i 2012 rett før gamescom det året. Kvar veke sleppte utviklarane ut dagbøker der dei fortel om forskjellege aspekt ved spelet.  Etter utgjevinga av spelet har det kome fleire utvidingspakker med eigne utviklingsdagbøker.

## Utvidingar

## Kjelder

## Bakgrunnsstoff
*Europa Universalis IV (Heimeside)
*Det offisielle forumet for brukarar
*Europa Universalis IV Wiki
Benjamin Baillaud

**Édouard Benjamin Baillaud** () var ein fransk astronom.
 
Frå 1869 var Baillaud lærar ved fleire lærestader i Paris. Frå 1874 var han assistent ved observatoriet i byen. I 1878 blei han professor og direktør for observatoriet i Toulouse, og i 1908 blei han direktør for observatoriet i Paris. 

Baillaud var president for Société astronomique de France (SAF), det franske astronomilaget, frå 1909 til 1911.
Han var aktivt med i arbeidet med å sameinast om ei universell tid, og var med på å skipa det internasjonale tidsbyrået (*Bureau International de l'Heure*).
Baillaud blei den første presidenten for Den internasjonale astronomiske unionen då denne blei skipa i 1919.
Han sat i stillinga til 1922. I 1926 gjekk han av som direktør for observatoriet i Paris.

Arbeida hans tek hovudsakleg for seg teorien om rørslene til planetane og kometane og andre emne innan teoretisk astronomi. Benjamin Baillaud gav ut *Cours d'astronomie* i to band, 1893–1896. Han blei medlem av det svenske Vetenskapsakademien i 1919 og vann Bruce-medaljen i 1923.

## Kjelder

**Denne artikkelen bygger på «[[:sv:Benjamin Baillaud|Benjamin Baillaud]]» frå ,  den 7. januar 2020.* 
*** oppgav desse kjeldene:*

*
Organisk syre

**Organiske syrer** er organiske sambindingar med sure eigenskapar. Den vanlegaste av desse, karboksylsyra, får sin surheit frå karboksylgruppa (–COOH). Sulfonsyrer, som inneheld atomgruppa –SO2OH, er forholdsvis sterke syrer. Alkoholar, som innheld ein eller fleire hydroksylgrupper (–OH), kan opptre som syrer, men er normalt veldig svake. Andre grupper med forholdsvis svak syreverknad er tiolgruppa (–SH), enolgruppa og fenolgruppa.

Organiske syrer er vanlegvis svake og løyser seg, i motsetning til uorganiske syrer, ikkje fullstendig opp i vatn. Lågmolekylære organiske syrer, som maursyre og mjølkesyre, er normalt blandbare i vatn; høgmolekylære organiske syrer, som benzosyre, er uløyselege i molekylform. Organiske syrer løyser seg generelt lett opp i organiske løysingsmiddel. Den forholdsvis sterke syra p-toluensulfonsyre er ofte brukt i organisk kjemi fordi ho er lettløyseleg i organiske løysingsmiddel.

Eksempel på vanlege organiske syrer er eddiksyre, eplesyre, maursyre, mjølkesyre, oksalsyre, sitronsyre og urinsyre.

## Sjå òg
* Organisk base
* Uorganisk syre

## Kjelder

**Denne artikkelen bygger på «[[:en:Organic acid|Organic acid]]» frå ,  den 7. januar 2020.*
Gamle Bergen Museum

**Gamle Bergen Museum** er eit friluftsmuseum som ligg i bydelen Sandviken i Bergen. Det er bygd opp rundt den gamle lyststaden Elsesro. Muséet opna i 1949 og er no ein del av Bymuseet i Bergen. Friluftsmuseet har bygningar frå 1700- og 1800-talet som er flytta frå ulike strøk i Bergen til dette området. Bygningsmassen består hovudsakleg av eit- og toetasjars tømmerhus med bordkleding og pannesteintak. 

## Historie

Museumsforeininga blei oppretta i 1934, og museet opna for publikum i 1949. Museet hadde som mål å ta vare på eit bilde av Bergen med gater og miljø slik byen ein gong hadde vore. Ein skulle formidla bergensk byggeskikk, liva og verksemdene til dei ulike sosiale laga, om handverk og handel frå 1700- og 1800-talet. I samlingen finn ein i dag blant anna bakeriet, bakarhuset, kjøpmannshuset, urmakarhuset, skipparhuset, handverkarhuset, embetsmannshuset, tannlege- og barberarhuset. Frå 1941 til 1971 var arkitekten Kristian Bjerknes direktør for Gamle Bergen Museum.

## Sjå òg
* Elsesro
* Krohnstedet
* Solheimsvikens bedehus (Torvsalen)
* Nordnesgaten 23 (Håndverkerhuset)
* Kong Oscars gate 48 (Embetsmannshuset)
* Dorothe Engelbretsdatters hus
* Nordnesgaten 25 (Glassmesterhuset)
* Frydenlund i Bergen
* Allersgården 
* Welanderhjemmet i Bergen

## Kjelder

**Denne artikkelen bygger på «[[:nb:Gamle Bergen Museum|Gamle Bergen Museum]]» frå ,  den 8. januar 2020.*  

## Litteratur
* 

## Bakgrunnsstoff

* Gamle Bergen ved bymuseet.no
* Bymuseet i Bergen
* Bergen byleksikon på nett, om Gamle Bergen Museum
Dorothe Engelbretsdatters hus

**Dorothe Engelbretsdatters hus** er eit hus i Bergen som har tilhøyrt diktaren Dorothe Engelbretsdotter. Det blei oppført i 1712 ved foten av Heggebakken, tvers overfor Bispebrønnen, tomta som no har nummer 42 i Kong Oscarsgate i Bergen. Bygningen blei demontert og gjenreist på Gamle Bergen Museum i 1962.

Dorothe Engelbretsdotter mista huset sitt i den store bybrannen i Bergen i 1702. Som presteenkje hadde ho vanskar med å få bygd eit nytt hus, og budde lenge i eit lite hus eller på fattighus. Då kong Fredrik IV av Danmark-Noreg vitja byen i 1704 overrekte Dorothe han eit hyllingsdikt og bøneskriv der ho bad kongen om hjelp til å få seg eit nytt hus. Dette førte ikkje fram, og i 1709 bad ho om hjelp frå styresmaktene i byen. Først i 1712 fekk ho eit nytt hus. Ho fekk fire år i huset før ho døydde i 1716.

## Kjelder

**Denne artikkelen bygger på «[[:nb:Dorothe Engelbretsdatters hus|Dorothe Engelbretsdatters hus]]» frå ,  den 8. januar 2020.*  

## Bakgrunnsstoff
* 
*
Dagen viker og går bort

**«Dagen viker og går bort»** er ein kveldssalme av Dorothe Engelbretsdotter, opphavleg gjeven ut som **«Afften-Psalme»** i *[[Siælens Sang-Offer]]* i 1678. Salmen hadde opphavleg 20 vers. Av desse er 11 tekne med i Norsk salmebok (1985) og Norsk salmebok 2013.

Salmen er nummer 810 i Norsk salmebok 2013.

Salmen har ei rekkje melodiar. Catharinus Elling, Ole Mørk Sandvik og andre skreiv ned ulike norske folketonar som blei brukte med henne. Melodien i den norske salmeboka er ein dansk variant av ein melodi frå 1566-utgåva av salmeboka til dei bøhmiske brørne.

## Kjelder

## Bakgrunnsstoff
* Afften Psalme i gammal og ny språkdrakt ved ndla.no
Europa Universalis II

**Europa Universalis II** (forkorta **EUII** eller **EU2**) er eit storstrategispel laga av Paradox Interactive, utgjeve i 2001. *EU2* er oppfølgjaren til det populære spelet *[[Europa Universalis]]*. Det kom ikkje store endringa i oppfølgjaren, men det var mogleg å spela eitkvart land i spelet, noko som vekte stor entusiasme blant tilhengjarar. Spelet strekkjer seg over tidsperioden 1419 til 1820, men ein byrja ved ulike tidspunkt.

## Kjelder

**Denne artikkelen bygger på «[[:nb:Europa Universalis II|Europa Universalis II]]» frå ,  den 21. august 2022.*
Valmonarki

**Valmonarki** (eller **valkongedøme**) er eit konstitusjonelt monarki der den nye monarken blir vald ved kvart regentskifte, i staden for at tittelen går i arv.  Ein variant av valmonarkiet er ein arveleg rett til trona der den nye regenten også må anerkjennast av folket.

I keisartida fungerte Romarriket i praksis som eit slags valmonarki, sjølv om Romarriket strengt tatt var definert som ein republikk. H.G. Wells skildra valet av Julius Cæsar på livstid som eit slags monarkval. Det tysk-romerske riket er kanskje det best kjente pseudo-valmonarkiet; frå 300-talet blei keisaren vald av ei gruppe kurfyrstar og var som regel eit medlem av Habsburgfamilien. Valmonarkiet i det tyske riket blei etablert i 1250 og valreglane fastsatte i 1356 i den gylne bullen. Polen valde konge frå mellomalderen (1370) til 1791. Særleg frå Sigismund August sin død i 1572 styrka aristokratiet stillinga si på kostnad av monarken. Det polske systemet blei derfor omtalt som «adelens demokrati» eller «adelens monarki».

Fram til 1660 var Danmark eit valkongedøme der kongen måtte underteikna ei handfesting som avgrensa makta hans, og etter dansk påverknad var også Noreg eit valkongedømme 1450–1660 (eller fra 1319). Halvdan Koht meinte at Noreg utvikla seg mot valkongedøme frå 1343. 

I dag er Den heilage stolen/Vatikanstaten eit døme på eit valmonarki der statsoverhovdet, paven, blir vald av kardinalane gjennom paveval.

Ved sjølvstende i 1957 innførte Malaysia valmonarki der statssjefen blir vald av og blant fyrstane i delstatane.

## Noverande valmonarki
*Dei sameinte arabiske emirata
*Kambodsja
*Malaysia
*Samoa
*Vatikanstaten

## Kjelder


**Denne artikkelen bygger på «[[:nb:Valgmonarki|Valgmonarki]]» frå ,  den 10. januar 2020.*
Sævik

**Sævik** eller *Sævig* er ei bygd i Namsos kommune i Trøndelag.  Ho ligg omtrent midtvegs mellom Klinga og Spillum, langs Fylkesveg 17.  Namsos ligg rndt 5 km nord for Sævik, på andre sida av Namsen. 

## Historie
Sævik har lang historie som eit eige sokn med ei kyrkje. På 1500-talet var Sævig nedteikna som del av Fosnes prestegjeld. Frå 1820 var det del av Overhalla prestegjeld (ikkje det same som Overhalla kommune).  

I 1859 blei Namsos eit eige sokn. Sævik sokn blei delt i to,slik at den nordlege delen (Vemundvik) blei verande med Overhalla, medan Sævik blei verande eit mindre sokn.

I 1866 blei det bygd ei ny kyrkje på Klinga, rundt 2,7 km sør for Sævik, og den gamle kyrkja der blei riven. I mai 1885 endra soknet namn frå Sævig til Klingen, etter staden kyrkja stod.

## Kjelder

**Denne artikkelen bygger på «[[:en:Sævik|Sævik]]» frå ,  den 10. januar 2020.*
Morkake

**Morkake** (placenta) er eit organ som fosteret får næring frå hos dei aller fleste pattedyr. Nokre krypdyr og enkelte haiar har ein tilsvarande struktur, der plommesekken er i fysisk kontakt med livmorveggen og fungerer som ei morkake.

Morkaken består av vev frå både embryo og mora. Navlestrengen blir utvikla og koplar embryoet til placenta. Dette sambandet har to arteriar og ei vene. Navlestrengarteriane forbind embryo til eit nettverk av blodårer som syter for tilførsel av oksygen og næringsstoff frå mora til fosteret, og avfallsstoff blir returnerte frå fosteret til mora gjennom vena.

## Kjelder

----
**Denne artikkelen bygger på «[[:nb:Morkake|Morkake]]» frå ,  den 11. januar 2020.*
Plommesekk

**Plommesekk** er ein del av eit foster hjå virveldyr med egg med mykje eggeplomme. Hjå slike dyr vil ikkje cellekløyvingen vera i stand til å splitta opp plommemassen, og fosteret veks i staden rundt plomma. Etter kvart som fosteret veks vil mengda plomme i sekken minsa. Sekken blir til slutt trekt inn i buken og blir ein del av magesekken til det vaksne dyret.

Ved klekking vil mange dyr ha ein synleg ytre plommesekk som dei lever av dei første dagane etter klekkinga. Dette gjeld særleg hjå yngel av beinfisk, skjelpadder og krokodillar, og førekjem hjå ein del fuglar og skater.

Sjølv om dei fleste pattedyr ikkje har plomme, vil det likevel bli danna ein plommesekk som eit ledd i utviklinga av fordøyingssystemet. Denne plommesekken er også synleg på menneskefosteret i dei første fire vekene av utviklinga før han blir inkorporert i tarmsystemet. Plommesekken er også utgangspunktet for danninga av morkake og navlestreng hjå dyr med morkake.

## Kjelder


**Denne artikkelen bygger på «[[:nb:Plommesekk|Plommesekk]]» frå ,  den 11. januar 2020.*
Svenska Skidspelen 1984

**Svenska skidspelen 1984** vart avvikla i Falun dagane 23. til 26. februar og 6. mars 1984.

## Menn
### 30 km



Dato: 25. februar

### 4 x 10 km stafett



Dato: 26. februar

### Kombinert



**Dato**: 24.-25. februar 

### Hopprenn i normalbakke



Dato: 6. mars

### Hopprenn i stor bakke



Dato: 26. februar

## Kvinner
### 20 km



Dato: 25. februar

### 4 x 5 km stafett



Dato: 26. februar

## Kjelder
**Sportsboken 84-85*. Sportsboken As. Stavanger 1984.
Nicolas Baudin

**Nicolas Thomas Baudin** () var ein fransk sjømann, kartograf og ekspedisjonsleiar, fødd på Île de Ré i Frankrike.

Baudin var med i den franske handelsmarinen frå ungdomsåra. Han deltok sidan i den amerikanske revolusjonen på franske krigsfarty i Vestindia. Deretter var han skipper på farty i teneste for austerrikske naturforskarar. Desse åra lærte han sjølv mykje naturvitskap. Ut på 1790-talet var han leiar for ein fransk botanisk ekspedisjon til Vestindia.

I oktober 1800 fekk Baudin leiinga for ein fransk ekspedisjon, beståande av to skip, som skulle kartlegge Australia og granske dyre- og plantelivet. Botanikarane og zoologane fann kring 2&nbsp;500 ukjende artar på ekspedisjonen, som også var innom Timor.

På heimferda døydde Baudin døydde av tuberkulose på Mauritius i 1803, 49 år gammal.

## Kjelder

**Denne artikkelen bygger på «[[:de:Nicolas Baudin|Nicolas Baudin]]» frå ,  den 11. januar 2020.*
Fosterhinne

**Fosterhinner** er membranar som omgjev eit foster i dyreriket under fosterutviklinga. Desse hinnene vil i liten grad bli en del av det ferdige individet. Den mest grunnleggjande hinna er chorion, som finst i egg frå alle virveldyr og dei fleste virvellause dyr. Plommesekken er omgjeven av ein egen membran som blir ein del av det vaksne fosteret hjå mange dyreartar ettersom fosteret veks rundt plomma. Hjå høgare virveldyr, amniotar, finst også hinna allantois, som samlar opp avfall frå tarmen under fosterutviklinga. Hjå morkakedyr er plommesekken og allantois erstatta av navlestrengen. Den viktigaste hinnen er amnion, som sørgjer for transport av oksygen til fosteret og karbondioksid bort frå egget.

Hjå morkakedyr vil allantois og chorion veksa saman og danna morkaka.

## Kjelder


**Denne artikkelen bygger på «[[:nb:Fosterhinne|Fosterhinne]]» frå ,  den 11. januar 2020.*
Uorganisk syre

**Uorganiske syrer** (eller **mineralsyrer**) er uorganiske sambindingar med sure eigenskapar. Ved oppløysning i vatn dannar syrene fleire hydrogenion og kvar sin korresponderande base. Uorganiske syrer løyser seg som regel lett i vatn, og er uløyselege i organiske løysingsmiddel.

Eksempel på uorganiske syrer er borsyre, bromhydrogensyre, flussyre, fosforsyre, jodhydrogensyre, perklorsyre, salpetersyre, saltsyre og svovelsyre.

## Sjå òg
* Organisk syre

## Kjelder

**Denne artikkelen bygger på «[[:en:Mineral acid|Mineral acid]]» frå ,  den 11. januar 2020.*
Metroid Prime 3: Corruption

***Metroid Prime 3: Corruption*** er eit action-eventyrspel i førsteperson, utvikla av Retro Studios og utgjeve av Nintendo til Wii. Det er ein del av *[[Metroid-serien|Metroid]]*-serien og det tredje spelet i *[[Metroid Prime]]*-serien. Spelet vart utgjeve i Nord-Amerika og Europa i 2007 og i Japan året etter.

Handlinga i *Corruption* går føre seg seks månader etter hendingane i *[[Metroid Prime 2: Echoes]]*. Spelet følgjer Samus Aran som konfronterer rompiratar, når dei åtek på flåtestasjonen til Galactic Federation på planeten Norion. Medan dei avverjar åtaket, blir Samus og allierte dusørjegerar infiserte av Phazon av dobbeltgjengaren Dark Samus. Etter å ha mist kontakten med dei andre dusørjegerane, blir Samus send av føderasjonen for å finne ut kva som hende med dei. I løpet av spelet arbeider Samus for å hindre at Phazon spreier seg frå planet til planet, samtidig som ho sakte blir forderva av Phazon sjølv.

## Kjelder


## Bakgrunnsstoff
* Offisiell nettstad
Septiktank

Ein **septiktank** er eit kammer av betong, glasfiber eller plast som kloakk frå hushaldning kan renne gjennom for å bli reinsa.  Eit septiktank-anlegg er ei enkel form for kloakkrenseanlegg. Det er vanlegare å installere tankar nede i jorda enn oppå jordoverflata.

## Bruk

Ein septiktank kan ha eit eller fleire kammer. Septiktank-anlegg har gjerne slamavskiljar, og avløpsvatnet renn gjerne frå den til infiltrasjonsgrøft.

Septiktankar med eit kammer blir berre nytta til lagring. Reinsing og drenering er ikkje ein funksjon i desse tankane.

Det er vanleg å ha septiktankar med to kammer. Desse har to brønnar, gjerne med diameter frå 0,7 til 2 meter, og høgd på 0,9 meter.

## Slamavskiljar

Slamavskiljarar har same funksjon som ein septiktank, men slamavskiljar er gjerne større einingar som er oppdelt i fleire kammer. Ein slamavskiljar tek imot avløp frå dusj, vask og WC. Avløpsvatnet passerer frå kammer til kammer og i denne prosessen blir flyteslam og synkeslam halde tilbake i tanken.

## Sjå også
*Slam
*Kloakk

## Kjelder

**Denne artikkelen bygger på «[[:en:Septic tank|Septic tank]]» frå ,  den 12. januar 2020.*  

## Bakgrunnsstoff
*Forskrift om tøming av slamavskiljar, privet og tette tankar, Vågå kommune, Oppland. Lovdata
Verdscupen i alpine greiner 1989/Menn

**Verdscupen i alpine greiner for menn i 1989**-sesongen  tok til 27. november 1988 i Schladming i Austerrike og vart avslutta 10. mars 1989 i Shigakogen i Japan. Turneringa omfatta 28 renn og 31 tevlingar. Tevlingane fordelte seg på 10 slalåmrenn, 6 storslalåmrenn, 4 super-g-renn, 8 utforrenn og 3 kombinasjonstevlingar, dei siste baserte på allereie avvikla enkeltrenn.

Marc Girardelli frå Luxembourg var suverent beste poengsankar og vann verdscupen for tredje gong. Fjorårsvinnar Pirmin Zurbriggen frå Sveits var ein like suveren andremann. Alberto Tomba frå Italia kneip tredjeplassen, eitt einaste poeng føre norske Ole Kristian Furuseth.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 1988/89|Alpiner Skiweltcup 1988/89]]» frå ,  den 12. januar 2020.*